
Selam alejkum ve rahmetullah, hafize. Halalite na smetnji, htio bih vas pitati jedno pitanje. Naime, moj drug iz škole je ljut na mene iz neopravdanog razloga. Znači, nisam uradio ništa da bi on mogao biti ljut, i nismo imali nikakvu svađu niti bilo šta slično. Ljut je zbog toga što ja nisam htjeo uraditi nešto, što nije lijepo niti dozvoljeno. Ne želi se selamiti, niti pričati sa mnom. Šta ja da radim u takvoj situaciji, jer nisam uradio ništa da dođe do svađe, a i ne želim da se izvinjavam niti da mu tražim ***[halal](https://pitajucene.com/search/halal/questions/ "Pretraži pitanja o halalu")*** jer nisam ja kriv uopšte. Kako da postupim i jesam li griješan zbog toga, jer je već prošlo 3 dana od toga. Da napomenem da je se on prije toga prema meni po nekad veoma loše ponašao, pa mu ja nisam niti zamjerio niti se ljutio. Da vas Allah nagradi.


* 
* 
* 
* 
* 
* 
* 

 
Kako da postupim prema bratu koji neće da razgovara samnom?

Ve alejkumus-selamu ve rahmetullahi ve berekatuh! Ako ti nisi ništa kriv, te ako je uzrok njegove ljutnje to što si odbio da uradiš nešto što je ***[haram](https://pitajucene.com/search/haram/questions/ "Pretraži pitanja o haramu")***, u tom slučaju nisi ti kriv za njegovo neislamsko ponašanje, niti ćeš mu se izvinjavati. Nazivaj mu selam, ispunjavaj svoja prava i obaveze prema njemu, i nemoj dozvoljiti da njegova ljutnja utiče na tebe pa da popustiš i uradiš ono što nije dozvoljeno da bi se izmirio sa njim. Ustraj u traganju za Allahovim zadovoljstvom i ne obaziri se puno na njega.


 


Odgovorio hfz. mr. ***[Amir I. Smajić](https://pitajucene.com/search/Amir+Smaji%C4%87/answers/ "Pretraži odgovore od Amir I. Smajić")*** <https://amir-smajic.blogspot.com>


